Размову паміж Надзеяй Данілаўнай Казловай і Валянцінай Восіпаўнай Копелевай мы падслухалі незнарок, калі разам з імі і іншымі ўдзельніцамі галавенчыцкага фальклорнага гурта “Незабудкі” чакалі ў мясцовым клубе, пакуль хоць крыху распагодзіцца. Бо абрад загукання вясны, які прыехалі паглядзець у іх выкананні, трэба праводзіць пад адкрытым небам, а хмары зацягнулі яго так шчыльна, што ніякага прасвету не відаць.